তুলনায় বিশ্বাসী নন তিনি। তবুও তাঁর কাছেই ছুড়ে দেওয়া হয়েছিল প্রশ্নটা। আইলিগ ও এএফসি কাপের মধ্যে কঠিন কোন প্রতিযোগিতা?
মঙ্গলবার এএফসি কাপে মোহনবাগানের সামনে মলদ্বীপের ক্লাব ভ্যালেনসিয়া। প্রথম পর্বে মোহনবাগান ড্র করেছে মলদ্বীপের ক্লবাটির সঙ্গে। মঙ্গলবার কেবল গোলশূন্য ড্র করলেই সঞ্জয় সেনের দল পৌঁছে যাবে গ্রুপ পর্বে। তার আগে আইলিগ জয়ী কোচের কাছে ছুড়ে দেওয়া হয়েছিল প্রশ্নটা। যার জবাবে সবুজ-মেরুন কোচ বলেন, ‘আমি এখানে তুলনা করতে আসিনি। তবে এএফসি কাপের থেকে আইলিগ অনেক কঠিন।’ কেন আইলিগ বেশি কঠিন, তার ব্যাখ্যা করেননি সঞ্জয়। সাংবাদিক বৈঠকের পরে আবারও একই প্রশ্ন করা হয়েছিল সবুজ-মেরুন কোচকে। তার উত্তরেও সঞ্জয় সেন বলেন, ‘অবশ্যই আইলিগ কঠিন টুর্নামেন্ট।’ 
মঙ্গলবারের ম্যাচে প্রণয় হালদার, ডারিল ডাফি-সহ কয়েকজনকে বিশ্রাম দেওয়া হচ্ছে। সঞ্জয় সেন মোটেও হালকা ভাবে নিচ্ছেন না মঙ্গলবারের ম্যাচকে। বলছেন, ‘এটা মাস্ট উইন ম্যাচ।’